প্রদর্শিত চিত্রকর্মের খ্যাতিমান শিল্পীদের প্রায় সবাই দেশে-বিদেশে চারুকলায় শিক্ষালাভ করেছেন। অনেকে দীর্ঘকাল বিদেশে অবস্থান করে তাঁদের চর্চার সীমান্ত সুদূরপ্রসারী করেছেন। অনেকেই অর্জন করেছেন আন্তর্জাতিক খ্যাতি। প্রদর্শনীতে তাঁদের মোট ৩১টি চিত্রকর্ম স্থান পেয়েছে। এর মধ্যে মুর্তজা বশীরের পাঁচটি, মনিরুল ইসলামের পাঁচটি, শাহাবুদ্দিন আহমেদের পাঁচটি, রোকেয়া সুলতানার পাঁচটি, শহিদ কবীরের পাঁচটি এবং রফিকুন নবীর একটি ছাপচিত্র প্রদর্শিত হয়। আধুনিক চিত্রকলার চার পথিকৃৎ – শিল্পাচার্য জয়নুল আবেদিন, সফিউদ্দীন আহমেদ, কামরুল হাসান ও মোহাম্মদ কিবরিয়ার স্মরণে প্রদর্শনীটি উৎসর্গ করা হয়।